Diari Oficial de la Generalitat Valenciana


Sumari del DOGV 5722, del 12-03-2008 (2008/2553)

RESOLUCIÓ de 26 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic pel qual s'establix la col·laboració entre el Ministeri d'Educació i Ciència i la Comunitat Valenciana per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5722

Data del DOGV
:   12-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2553


Data del document
:   26-02-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * administració central
    * recerca i desenvolupament
    * cooperació administrativa

RESOLUCIÓ de 26 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic pel qual s'establix la col·laboració entre el Ministeri d'Educació i Ciència i la Comunitat Valenciana per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2007. [2008/2553]  
El Ministeri d'Educació i Ciència i la Comunitat Valenciana han subscrit, després de la tramitació prèvia reglamentària, el 28 de desembre de 2007, el conveni específic pel qual s'establix la col·laboració per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2007.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0323/2008, i que figura com a annex d'esta resolució.  
València, 26 de febrer de 2008.- El director general de Relacions amb les Corts i Secretariat del Consell: Ángel Mompó Romero.  
Conveni específic pel qual s'establix la col·laboració entre el Ministeri d'Educació i Ciència i la Comunitat Valenciana per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2007  
Madrid, 28 de desembre de 2007   
Intervenen  
D'una part, Mercedes Cabrera Calvo-Sotelo, ministra d'Educació i Ciència, nomenada per al càrrec esmentat pel Reial Decret 464/2006, d'11 d'abril, que actua en l'exercici de les competències que té atribuïdes per l'article 12.2. g) de la Llei 6/1997, de 14 d'abril, d'Organització i Funcionament de l'administració General de l'Estat, i per la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra, Alejandro Font de Mora Turón conseller d'Educació, nomenat per al càrrec esmentat pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 5545 de 29.06.2007), que actua en l'exercici de les competències que té atribuïdes pel Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV núm. 5551, de 09.07.2007) i en virtut de l'acord del Consell de data 30/11/2007.  
Les parts reconeixen recíprocament la capacitat per a la firma d'este conveni i, per este motiu,  
Exposen  
Que per Orde d'ECI/1520/2005, de 26 de maig, la ministra d'Educació i Ciència (BOE núm. 127, de 28 de maig de 2005) establix el Programa d'Incentivació de la Incorporació i Intensificació de l'Activitat Investigadora (Programa I3).  
Que l'orde anteriorment mencionada determina en el seu apartat octau que el programa es desenrotllarà per mitjà de la formalització de protocols generals de col·laboració plurianuals, que es concretaran per mitjà de convenis específics anuals.  
Que la ministra d'Educació i Ciència i la Comunitat Valenciana van formalitzar, amb data 30 de setembre de 2005 el protocol general de col·laboració en el Programa I3, en l'execució del Pla Nacional d'I+D+I 2004-2007.  
Que correspon a l'Estat el «foment i coordinació general d'investigació científica i tècnica», d'acord amb l'article 149.1.15 de la Constitució Espanyola, que s'instrumentalitza per mitjà del Pla Nacional I+D+I 2004-2007, aprovat per Acord del Consell de Ministres en la seua reunió de 7 de novembre de 2003.  
Que correspon a la Comunitat Valenciana promoure la investigació en virtut de les competències que en la dita matèria li conferixen en l'article 49.7 continguda en la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana.  
Que per als efectes de desenrotllar el dit protocol general de col·laboració es formalitza en el present conveni específic per a les actuacions de l'any 2007.  
I que, per consegüent, les parts firmants acorden les següents,  
Clàusules  
Primera. Objecte del conveni específic  
L'objecte del present conveni específic és el desenrotllament del protocol general de col·laboració relatiu al Programa d'Incentivació d'Incorporació i Intensificació de l'Activitat Investigadora (Programa I3), a la Comunitat Valenciana, per a les actuacions de l'any 2007.  
Segona. Àmbits d'investigació preferents  
Els àmbits d'investigació que es consideraran preferents per a l'any 2007 són els assenyalats en el protocol general.  
Tercera. Línia incorporació estable  
1. Els llocs de treball permanents de funcionaris i/o contractats laborals, que podran ser inclosos en el Programa per a l'any 2007, hauran d'haver sigut ocupats durant el dit any, d'acord amb el que establix l'Orde de bases ECI/1520/2005, de 26 de maig, desenrotllada en la resolució de 20 de juliol de 2005, de la Secretaria d'Estat d'Universitats i Investigació, per la qual s'establixen els criteris d'avaluació en el programa I3, així com les normes estatutàries i del règim jurídic propi aplicables a les universitats i la resta de centres d'I+D. Per als efectes d'este conveni, es considerarà per lloc de treball ocupat l'any 2007 aquell lloc que es cobrisca per mitjà de contracte o nomenament i incorporació efectiva, entre l'1 de gener i el 31 de desembre de 2007.  
   
2. El Ministeri d'Educació i Ciència aportarà i transferirà a la Comunitat Valenciana la quantia màxima de 260.000 euros, als efectes d'incentivar la captació i incorporació estable de professors investigadors espanyols i estrangers, amb una trajectòria investigadora destacada.  
La dita quantia correspon al finançament de dos llocs de treball de primer nivell, per la quantia equivalent a les retribucions d'un professor/a titular de la Universitat.  
3. El finançament dels llocs permanents a càrrec del Ministeri d'Educació i Ciència es realitzarà d'acord amb el que establix l'Orde de bases ECI/1520/2005, de 26 de maig, i el protocol general de col·laboració 2005-2007.  
Quarta. Requisits de la trajectòria investigadora destacada la línia d'incorporació estable  
A l'efecte de l'avaluació de la trajectòria investigadora en la línia d'incorporació estable del programa i de la concessió o denegació de les corresponents ajudes a les entitats beneficiàries, s'aplicaran els criteris establits pel Ministeri d'Educació i Ciència, d'acord amb l'Orde ECI/1520/2005, de 26 de maig, desenrotllada en la resolució de 20 de juliol de 2005, de la Secretaria d'Estat d'Universitats i Investigació així com en el protocol general de col·laboració 2005-2007.  
Quinta. Gestió de les ajudes  
La gestió de les ajudes del programa serà realitzada per la Comunitat Valenciana segons el règim jurídic previst en l'Orde ECI/1520/2005, de 26 de maig, i d'acord amb l'article 86 de la Llei 47 /2003, de 26 de novembre, General Pressupostària.  
Sexta. Transferència  
El Ministeri d'Educació i Ciència, a càrrec de l'aplicació pressupostària 37.80.867G.657, transferirà a la Comunitat Valenciana la quantitat màxima de 260.000 euros, corresponents al Programa I3-2007 objecte del present conveni, a càrrec dels següents exercicis pressupostaris i d'acord amb la distribució següent:  
Any 2008: 130.000 euros que s'abonaran a l'inici de l'exercici pressupostari.   
Any 2009: 130.000 euros que s'abonaran després de la recepció de conformitat de les justificacions remeses per la Comunitat Autònoma.  
Sèptima. Justificació i romanents  
1. La Comunitat Valenciana presentarà al Ministeri d'Educació i Ciència, abans del 31 de març de l'exercici pressupostari següent al de la transferència rebuda, un certificat que la transferència ha sigut integrada en el seu propi pressupost i destinada al finançament dels objectius del programa, detallats en el present conveni específic, així com totes les justificacions que li siguen requerides, d'acord amb el que establix la normativa vigent i en el protocol general de col·laboració.  
2. Així mateix, els romanents de fons podran ser aplicats a l'exercici pressupostari de l'any següent, d'acord amb el que s'establisca en el conveni específic corresponent al dit any.  
Octava. Vigència del conveni específic  
1. El present conveni específic entrarà en vigor en la data de la seua firma i estarà vigent per a les actuacions de l'any 2007 i compromisos adquirits amb caràcter plurianual per als anys 2008 i 2009, fins que es realitzen les justificacions i romanents anomenats en la clàusula anterior.  
2. No obstant el que establix l'apartat anterior, este conveni podrà resoldre's per acord mutu i voluntari de les dos parts o per la denúncia del conveni per incompliment d'alguna de les parts, a la qual es comunicarà fefaentment, amb audiència prèvia d'esta i amb, almenys, dos mesos d'antelació. En tot cas, hauran de complir-se els compromisos assumits amb les universitats i altres centres d'I+D.  
Novena. Naturalesa del conveni  
El present conveni té la naturalesa del que s'ha previst en l'article 3.1c) del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i que es realitza a l'empara del que establix l'article 6.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Deu. Resolució de controvèrsies  
1. El present conveni es regix quant a la seua interpretació i desenrotllament per l'ordenament jurídic administratiu, amb expressa submissió de les parts a la jurisdicció contenciosa administrativa, en els termes que s'establix en l'article 8.3 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú. En tot cas, s'aplicaran els principis de la vigent Llei de Contractes de les Administracions Públiques per a resoldre els dubtes que puguen suscitar-se.  
2. La resolució de les controvèrsies i conflictes que es puguen plantejar sobre la interpretació i execució del present conveni hauran de resoldre's de mutu acord de les parts, en el si de la Comissió d'Avaluació i Seguiment del Programa. Si no es pot aconseguir el dit acord, les possibles controvèrsies hauran de ser resoltes tal com es disposa en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
I, per això que s'ha exposat, les parts decidixen subscriure, per 3 exemplars i a un sol efecte, el present conveni específic, en el lloc i la data més amunt indicats.  
La Ministra d'Educació i Ciència: Mercedes Cabrera Calvo-Sotelo.  
El conseller d'Educació: Alejandro Font de Mora Turón.